A NETFLIX SOROZATA
CHICAGO, ILLINOIS ÁLLAM, 1977
Nincs építőipari tapasztalatod?
Nincs. Ahogy mondtam, csak anyának segítettem a ház körül.
Nyugi, nem bonyolult, és erősnek tűnsz, ide pedig az kell.
Hát, kösz.
Gyere be, válaszoljon pár kérdésre,
és ne fogd fel állásinterjúnak, oké?
Mi ez a szag?
Valószínűleg egy döglött mosómedve vagy ilyesmi a ház alatt.
- Tessék. - Mi ez?
Szerinted?
RC Cola. Mi a bajod?
Bocs.
- Kösz. - Ja.
Szóval teljes munkaidős állást keresel? Részmunkaidőset?
Hát, annyi órát dolgoznék, amennyit csak adsz.
Attól függ, mit csinálnál.
A PDM jelentése festés, tervezés és karbantartás,
szóval van mindenféle munka.
Sokat jársz abba a bárba?
Mert még sosem láttalak ott.
Tessék.
Hadd mutassak valamit!
Katolikus vagy?
Ez az egyetlen csomó, amire a cserkészetből emlékszem.
A szorítókötés.
Nagyon szoros, igaz?
A kezed belilul, ha így hagyom.
Hé, nézz rám!
Mutatok egy trükköt.
Gyerünk már, haver!
Ne küzdj!
Nem akarsz feldühíteni.
Hidd csak el!
Istenem! Kérem, ne! Istenem, segíts!
Isten nem tud segíteni.
Én vagyok Isten.
Illinoisban hamarosan kivégzik Amerika egyik leghírhedtebb sorozatgyilkosát.
Egy szövetségi bíró szerdai döntése zöld utat adott
John Wayne Gacy kivégzésének.
Május 10-én hajtják végre az ítéletet injekcióval,
így a gyilkosnak már csak két hónapja van
az immár 14 éve húzódó jogi csatározás után.
A részletekkel Frank Currier érkezik.
Az 1978-as évben látta először a világ a szörnyű képeket
a hullazsákokkal John Wayne Gacy Chicago melletti házánál.
Gacyt később elítélték, mert megkínzott és megölt
33 fiatal férfit és fiút…
Hála Istennek! Végre kivégzik.
Aki ilyet tesz, nem érdemli meg, hogy éljen.
A pokolban fog égni, de túl lassan.
Nincs nála rosszabb.
Nem ő a legrosszabb.
Ki rosszabb nála?
A szomszédom.
Éreztél már hullaszagot, Linda?
- Nem. - Én igen.
Jeff a szomszédban főzte meg őket.
A szag a szellőzőn keresztül dőlt be a lakásomba.
Azóta is érzem.
Az a szag…
Mi a fasz ez?
Bocs. Ott a barátom ül.
Kibaszott agybajos!
Nyugalom!
Csináljátok ki a rohadékot!
Őrült vagy, haver!
Ötven dolcsi az autogramodért? Kizárt.
Ne már, haver! Megér legalább… Mennyit is?
Száz dollárt.
Gyűjtői darab lesz. Kedvezményt adok.
Hé! Rádobok pár pornóképet, amit a csajok küldtek.
Nekem nem kellenek.
Pornóképek?
Pinavillantás, minden.
Oké, JD.
Ez baromság!
Bocs, srácok.
Ne dühöngjetek, csak mert ma napozom egy kicsit.
Miért lehet csak az övé az udvar?
Rohadék!
Unom a tiszteletlenséged.
Tiszteletlenség?
A kajás trükkjeid, a beteg poénjaid,
hogy autogramokat árulsz, mint valami celeb?
Neked a börtön játék?
- Azért vagyunk itt, hogy szórakoztassunk? - Nem akartam tiszteletlen lenni.
Csak próbálom elütni az időt. Ugyanúgy, ahogy te.
Nem vagyunk ugyanolyanok. Vezekeltem a bűneimért.
Bármiért is csuktak le, nulla bűnbánat van benned.
Keresztény vagyok, és sértőnek találom a viselkedésed.
Oké.
Ne légy seggfej, és ne játszadozz!
Scarver! Sétáljunk egyet!
Jézusom!
És pontosan miért nyomoz Mr. Dahmer ügye után?
Nem nyomozok, csak tudni szeretném, miért van itt.
Érdekel, miért olyan nagy szám.
A magánzárka miatt nem tudtam követni a híreket, ez minden.
Mr. Scarver, a rendszer szerint a pszichiátriai állapota miatt
nem tekinthet meg bizonyos anyagokat.
Nézze, az orvosoknak is megmondtam,
hogy bizonyos ételek miatt voltak a rohamaim.
Tudja, kenyér, finomított cukor, a sok mesterséges szar.
Mióta változtattam az étrendemen és megtaláltam Jézust…
Azóta jól vagyok.
Ms. G., szépen kérem!
KANNIBÁL
AZ ŐRÜLT, AKI MEGETTE 17 ÁLDOZATÁT
„ZOMBIT” AKART CSINÁLNI
RÉMES TESTRÉSZTÁR
A RENDŐRSÉG VISSZAVITTE A LAOSZI FIÚT DAHMERHEZ
SIKERÜLT MEGSZÖKNIE
A FIÚ, MEZTELENÜL, VÉRZŐ FEJJEL
A ZSARUK VISSZAVITTÉK
A GYEREK HOLTTESTE
SÓSAV
TIZENNÉGY ÉVES
A ROKONOK AGGÓDTAK
…sokat ivott, és amikor sokat ivott,
igen, erőszakos volt.
Talán itt kezdődtek a bajok John Gacyvel.
Nem tudja, és a jelek szerint nem is érdekli.
Elmerül a festészetben.
Ez Krisztus, ahogy önmagamban látom.
Mindennél nagyobb, mert Krisztus számomra ilyen.
Ő minden, minden ember számára.
Nem fél az Úr elé állni?
Nem. Békében élek Istennel.
Már tíz éve ministrálok katolikus miséken.
Ezzel kapcsolatban sincsenek aggályaim.
Meggyóntam, áldoztam.
Szóval megbékéltem önmagammal.
John Gacyt most halálos méreginjekció várja.
Holnap este megtudjuk, hogy lett ő az áldozat a bűnössége miatt.
Helló!
Beszélhetnénk egy percet?
Természetesen.
Ön szerint miért vagyunk ilyen sokan?
A fegyencekre gondol?
Nem, a hozzám hasonlókra.
Olyanok, akiket
sorozatgyilkosnak hívnak.
Nos, erre valószínűleg senki sem tudja a választ.
Egyesek szerint az autópályák miatt van.
Viszonylag új fejlemény az ország történetében.
A gyilkos gyorsan eltűnhet, és több ezer kilométerre tüntetheti el a hullát.
Vagy talán a II. világháború vagy Vietnam az oka.
A háború traumatizálta az apákat.
Nem beszélnek róla. Távoliak, bántalmazók. Problémás fiúkat nevelnek.
Aztán ott van pornográfia széles körű elérhetősége,
ami nem volt jellemző az 1970-es évekig.
Ön szerint létezhet, hogy valaki egyszerűen…
gonosz?
Szerintem sejtheti, hogy ezt gondolom.
Tudja, gyerekkoromban jártam templomba.
Aztán egyszer halloweenkor ördögként mentem.
És volt benne valami jó érzés.
Aztán kicsit idősebb lettem.
És oltárt csináltam neki.
Az ördögnek.
Csinálni akartam egy életnagyságút.
Sok testrészt emiatt raktam el.
Még a filmekben is, például a Star Warsban,
mindig a rosszfiúk voltak a szimpatikusabbak, tudja?
Hát, nekem is.
Jobban megírt karakterek.
Igaz.
Mit akar kérdezni igazából, Jeff?
Hát…
Néztem ezt a John Wayne Gacyt a híradóban.
Az emberek azt mondják, egyformák vagyunk, mert mindketten szörnyű dolgokat tettünk.
De…
szerintem mások vagyunk.
Én mindent bevallottam. Mindent.
Gacy pedig még mindig azt mondja, hogy nem ő tette.
Halálbüntetést akartam.
Ő pedig azt mondta, nem fél a haláltól,
mert megbékélt Istennel.
És a mennybe jut.
Szóval a kérdésem az lenne…
Ön szerint Isten megbocsátotta neki, amit tett?
Ez a kérdés róla, vagy önről szól, Jeff?
Szerintem én nem érdemlek megbocsájtást.
Ez nem arról szól, hogy ki mit érdemel.
Pont ez a kegyelem lényege.
Nem érdemeljük meg, mégis megkapjuk.
Tudja, Jézus nem volt egyedül, amikor a kereszten haldokolt.
Két bűnözőt feszítettek keresztre vele együtt.
Az egyik azt mondta Jézusnak, gyakorlatilag gúnyolódva,
azt mondta: „Ha Isten fia vagy, miért nem mented meg magad?
És közben ments meg minket is!”
De a másik elhallgattatta. „Várj!
Mi bűnözők vagyunk. Azt kaptuk, amit megérdemeltünk.
De ez a fickó, Jézus, nem tett semmi rosszat.”
Aztán azt mondta Jézusnak: „Ne felejts majd el a királyságodban!”
Ekkor Jézus odafordult hozzá.
Tudja, mit mondott?
Azt mondta: „Ma velem leszel a paradicsomban.”
Jézus nem kérdezte, miért feszítették keresztre, és megbánta-e.
A megváltáshoz elég volt annyi,
hogy hitt abban, hogy Jézus Isten fia.
És ne engedd, hogy elfelejtsük,
hogy szerető, irgalmas és igazságos Isten vagy.
Azt kérjük, hogy irgalmasak és megbocsátók lehessünk a saját életünkben,
ahogy Te is irgalmas és megbocsátó vagy velünk.
Az Atya, a Fiú és a Szentlélek nevében.
Ámen.
És Sandra?
Jól van. Hamarosan megszületik a második babája.
Dicsérjük az Urat! Fiú vagy lány?
Még nem tudjuk. Jövő héten derül ki.
- Adja át a jókívánságaimat! - Rendben.
Szóval, miért akart beszélni velem?
Hát, tiszteletes…
amit ma mondott a záró imádságban a megbocsátásról,
az irgalmasságról… Tudom, hogy ez a keresztényi cselekvés.
És mind elbukunk ebben,
és mindenkinél eljön a pont, amikor szükség van a kegyelemre.
De ha Jeff Dahmerről van szó…
Nem tudom megbocsátani.
Még ha valami nincs is rendben az agyával,
vagy nem tudott uralkodni magán…
Nem megy.
A szívem tele van gyűlölettel.
Bosszúvággyal.
Azt hittem, elég lesz, ha élete végéig börtönben marad.
De nem elég.
Látni akarom a szenvedését.
Még rémálmaim is vannak erről.
Önmagamat látom, ahogy bántom.
Fájdalmat okozok neki,
addig, amíg kegyelemért nem könyörög.
Félek, tiszteletes.
Nagyon félek.
Csak annyit szeretnék, hogy túljussak ezeken az érzelmeken,
tudja, hogy…
hogy ne a bosszúvágy töltse be a napjaimat.
Hogy kiszabaduljak ebből.
Nem kell feltétlenül a megbocsátás, csak valami, ami közel van hozzá?
Mert ha hagyom, hogy a gyűlölet és a düh tovább emésszen…
Többé nem fogok ráismerni önmagamra.
Nagy a szíve, Glenda.
Ez pedig egyszerre lehet áldás és átok.
És minden joga megvan ezekhez az érzelmekhez és gondolatokhoz.
De hogy szabaduljak meg tőlük?
Nem lehet.
Annyit tehet, hogy erőért imádkozik, és mindennap Isten útmutatását kéri.
És talán gyakrabban jön templomba.
Igen.
Nem fog gyorsan megtörténni.
Ehhez idő kell.
Aztán egy napon, talán egy hónap, talán egy év múlva,
meglátja Jeffrey Dahmer arcát,
és nem érez majd semmit.
- Szia, apa! - Szia, Jeff!
Hogy vagy?
- Örülök neked. - Én is.
- Jól nézel ki. - Kösz.
Egészségesebbnek.
- Tényleg? - Igen.
Talán a gyógyszer az oka, amit kapok. Ezt a Prozacet adják.
- Igen? - Igen.
Szerinted segít?
Igen, segít kiegyensúlyozottnak maradni.
És idebent pia sincs. A gondjaim nagy részét az okozta.
Igen, szerintem is.
Hiányzik, az ivás?
Minden nap minden órájában.
Igen.
Szóval valószínűleg jó, hogy nem jutok hozzá.
Azon tűnődtem, hogy Sharivel elmehetnétek nyaralni a könyv bevételéből.
Igen, a könyv, ja.
Nem fogyott olyan jól, Jeff.
A kritikák jók voltak, de… És meg is értem az okát.
Azt hiszem, sokan…
azt gondolták, hogy nyerészkedni akarok az áldozatokon.
Tudod. Nem igaz, de mit lehet tenni?
Valószínűleg eleve el volt átkozva, szóval…
Igen.
El kell mondanom valamit.
Tervezek valamit.
Meg akarok keresztelkedni.
Jeff, ez csodálatos, fiam.
Gondoltam, hogy örülsz majd.
Csak itt sajnos nincs keresztelőmedence,
és kerítenem kell valakit, aki megkeresztel.
Ez… Ez nagyon jó.
Ez nagyon jó.
És hát…
A keresztelés lényege az, hogy lemossa a bűneidet.
Egy dolog, hogy Isten megbocsát neked, és tudom, hogy képes rá, de…
Azt akarom megkérdezni, apa, hogy…
Meg tudsz-e bocsátani valaha.
Meg fogok.
Meg fogok, fiam.
Megbocsátok.
Megbocsátottam.
Mert a fiam vagy.
Igen.
Örülök.
Köszönöm, apa.
Helló!
Glenda. Köszönöm, hogy eljöttél.
Köszönöm a meghívást.
A laosziak aztán megadják a módját.
Kérlek, ülj le!
- Whiskey? - Köszönöm, nem kérek.
Ez a hagyomány.
Rendben.
Ez aztán erős.
Jobb, ha nem iszol sokat,
vagy nem fogsz emlékezni a fiad esküvőjére.
Nagyon örülök, Sounthone.
A családoddal megérdemeltétek ezt.
Főleg azok után, ami történt.
A mai jó nap.
Próbálok örülni a családom kedvéért.
Mosolygok. Próbálok erős lenni.
Várom, hogy újra úgy érezzem magam, mint azelőtt.
De egyre rosszabb.
Mert amikor reggelenként felkelek,
eszembe jut, hogy Jeffrey Dahmer még mindig él.
De Konerak nem.
A fiam nem.
Megértelek.
Talán a legjobb, amit tehetünk, ha úgy teszünk, mintha erősek lennénk.
És egy nap talán elfelejtjük, hogy csak színlelünk.
Gyere, Sounthone!
Mutassuk meg nekik, hogy kell táncolni!
Oké.
„Dahmer Jézus ellen”?
Ez komoly?
Ez a Jeffrey Dahmer-sorozat legújabb száma.
Amikor már azt hinnéd, nincs lejjebb.
Ez beteges. Gyakorlatilag szuperhőst csinálnak belőle.
- Szólásszabadság, szart. - Tudom, csajszi.
Nem is tudom, ki sértődjön meg jobban, mi vagy Jézus.
Mit csináljunk?
Szerintem indítsunk újabb pert.
De az utolsót elvesztettük. Nem veszítünk megint?
Van rá esély.
Akkor tényleg megéri?
Vagyis bocsássuk meg és felejtsük el, amit Dahmer tett,
és hagyjuk, hogy nyerészkedjenek rajta?
Miért rakjunk bele annyi erőfeszítést az újabb perbe,
ha a végén veszítünk a bíróságon?
Mert ez állásfoglalás.
Arra emlékezteti az embereket, hogy Jeff Dahmer nem szuperhős.
Hanem sorozatgyilkos.
Arra is emlékeztet, hogy a fiaink nem csak Jeff Dahmer áldozatai voltak.
Hús-vér emberek voltak. Éltek.
Énekeltek a kórusban,
imádtak táncolni, hülyéskedtek a testvéreikkel.
Fiatal férfiak voltak, tele reményekkel és álmokkal.
És volt anyjuk…
aki imádta őket.
Szóval ha veszítünk is a bíróságon,
ha sikerül tudatosítani ezt, győzelem nélkül is győzünk.
Tudom, hogy nem fogom elolvasni.
De remélem, hogy Jézus szétrúgja benne Jeffrey Dahmer seggét.
Ne nézze közvetlenül!
Vegye fel ezt!
Köszönöm.
Ezt látva nehéz tagadni Isten létezését, nem?
Teljes napfogyatkozás.
John Wayne Gacy kivégzésének órájában.
Jeffrey Dahmer keresztelőjének a napján.
Sérülések utáni rehabilitációhoz használjuk. Megfelel?
Igen, azt hiszem, igen.
Kell még valami?
Mindent megad, amit kérek.
Azt hittem, nehezebb lesz.
A vallás lenyugtatja őket.
Igazgató úr, beszéltem vele, és azt mondhatom, amit a káplánnak is.
Dahmer a megváltásra vágyik. Komolyan gondolja.
John Wayne Gacy,
van utolsó szava?
Mit szólnának ahhoz,
hogy kinyalhatják?
Megfelel utolsó szónak?
Hova mész, JD?
Megkeresztelkedem.
Jó neked, Jeff.
MINDEN RIASZTÁS KIKAPCSOLVA
Ezt neked készítették?
Igen, szép, igaz?
Egy oklahomai hölgy.
Kurva élet, ember!
Jeff, megkeresztelek
az Atya,
a Fiú
és a Szentlélek nevében,
a bűn bocsánatára.
Nem tudom, mit tegyek.
Mindenható Isten, Mennyei Atyám, meg kell mondanod!
Meg kell mondanod, mit tegyek!
A halál beálltának időpontja 12:58.
- Köszöntelek Isten családjában! - Igen.
Gratulálok, Jeff!
Az Úr megváltott.
Köszönöm.
Szólj hozzám, Uram!
Mondd meg, mit kell tennem!
Megteszem.
SZENT BIBLIA
Munka.
Szóval, JD,
mihez kezdesz a 25 centes órabérrel?
Pornóra vagy cigire költöd?
Nem tudom.
Valószínűleg az egyháznak adom.
Hát, ez kurvára béna.
Bevettem.
Csak vicceltem, haver.
Munka.
Hé! Ma reggel segítséget kaptok.
Persze.
Tőlem rendben.
Kitakarítom az öltözőket. Segítesz?
Oké.
Jesse?
Mit csináltál vele?
Ne sirasd!
Megölte a feleségét.
Ötször szúrta arcba, és megpróbálta rákenni két fekete srácra.
Nem semmi, nem?
De ez semmi hozzád képest, Dahmer.
Nem csak megölted őket.
Meggyaláztad a testüket.
Ettél a húsukból.
Válaszolj, Dahmer!
Tényleg ettél belőlük?
Igen.
És az a 14 éves fiú.
- Igen. - Mi a fasz?
Miért csináltad?
Élvezted?
Elveszett voltam.
Elfordultam Istentől.
Szóval hiszel Istenben?
Igen, hiszek.
Visszatértem Istenhez.
Úgy érzem…
megváltoztam.
Én is hiszek Istenben.
De az enyém bosszúálló Isten.
És megbünteti a gonoszt.
Régóta ezt teszi.
És ha nem tudja személyesen megtenni, a választottját küldi.
Az Úr szólt hozzám, Dahmer.
Arra kért, hogy büntesselek meg
a kioltott ártatlan életekért és az tönkretett családokért.
Meggyőzheted magad, hogy Isten megbocsátott neked.
De nem kerülheted el Isten haragját.
Mindig utolér.
Mindig.
Látod, Dahmer?
A választottja vagyok.
Érted?
Oké.
Élvezted a fájdalmukat, igaz?
A 14 éves fiúét,
amikor szörnyűségeket tettél vele.
Nem.
Előtte bedrogoztam őket, hogy ne érezzék.
Hát, Dahmer,
ebből mindent érezni fogsz.
Az Atya,
a Fiú
és a Szentlélek nevében.
Ámen.
Halló?
Én vagyok.
Jaj, ne!
Rendben, azonnal megyünk.
ISTENI MEGVÁLTÓ KÓRHÁZ
- Mr. Dahmer. - Jól van? Láthatjuk?
Csak…
- Sajnos rossz hírem van. - Nem.
Istenem, Jeff, bocsáss meg!
Szeretlek.
A születésed óta szeretlek.
És a halálomig szeretni foglak.
Mi van?
Nem mondtam semmit, igaz?
Mr. Dahmer, Ms. Flint?
Tessék!
Nem értem.
Jeff holttestét elhamvasztották. Két hete küldték el Sharinak és nekem.
A maradványai felét.
A másik felét én kaptam, oké? Az anyja.
Miután a fiukat megölték,
természetesen boncolást végeztek.
És ennek részeként a testet…
Szétvagdossák?
Lionel mindent tud erről.
Ő keltette fel az érdeklődését a téma iránt.
Nem vagy semmi, igaz, Joyce?
Megtennék…?
Az agyat eltávolították, hogy meghatározzák a halál okát.
Ms. Flint úgy érzi, hogy ezzel talán kijöhet ebből
valamilyen pozitív dolog.
A Kaliforniai Állami Egyetem tudósai szeretnék tanulmányozni Jeff agyát.
Várjunk! Nem értem.
Hol volt eddig az agya? Mármint hol van most?
Madisonban.
A Wisconsini Egyetem patológiai laboratóriumában.
Nem, kizárt.
Lionel, kérlek! Most az egyszer hallgass meg!
Végrendeletet írt.
Azt kérte, hogy a testét hamvasszák el, amint lehet.
Az agya a teste része, oké?
Se nyitott koporsó, se temetés, se sírkő.
Ha ennyire törődsz Jeff kívánságaival,
miért tartottál neki megemlékezést?
- Csak a család pár barátja volt ott. - De az anyja nem.
Az agyát el kell hamvasztani. A testével együtt kellett volna.
Itt az esély, hogy megtudjuk, miért volt ilyen, Lionel.
Ilyennek született?
Talán volt az agyában egy kis daganat?
Mindkettőnknek megvan az elmélete arról, miért lett ilyen, nem igaz?
Elég! Szégyelld magad!
Pontosan ugyanezt tették
ezzel a John Wayne Gacyvel.
Kivették az agyát, mintákat vettek belőle.
És mi lett az eredmény? Teljesen normális.
Ezt fogják mondani Jefféről is.
Honnan tudod?
A válaszom az, hogy nem, Joyce.
Kizárt.
Meg kell próbálnunk magunk mögött hagyni ezt.
Ne húzd el, inkább csak lépj tovább!
Mr. Dahmer, Mrs. Flint bíróságra fogja vinni az ügyet.
Igen, nem kétlem.
Ha jó leszel, nézhetsz rajzfilmet, ha hazaérünk, jó?
Jól van, lássuk!
Van Oreo, Chips Ahoy és Kee…
- Keksz! - Oké, de melyiket kéred?
Mindet!
Veszek kettőt. Tudod, miért? Mert el vagy kényeztetve.
És tudod, miért? Mert a nagyi kis gazfickója vagy.
Gyere, segíts felpakolni ezeket!
Nagyfiú leszel és segítesz?
EGY ŐRÜLT HALÁLA A MAFFIAFŐNÖKÖK ÖLETTÉK MEG
Következő!
A bíróság meglehetősen szokatlan helyzetben találta magát.
Sosem találkoztam még ilyesmivel, és valószínűleg nem is fogok.
Az elhunyt két szülője pereli egymást.
A per irataihoz csatoltuk Jeffrey Dahmer végakaratát.
Emellett a lezárás kérdése is aggaszt.
Meglehetősen gonosz fejezete ez az emberi létnek, ha mondhatok ilyet.
Úgy vélem, a közvéleménynek és az érintetteknek jót tenne a lezárás.
Ha végleg lezárnánk az ügyet és továbblépnénk.
Ezért…
Elrendelem az agy megsemmisítését.
Hozzá kell tennem, hogy a vizsgálatnak már a természetét is kifogásolom.
Az elhunythoz hasonló személyek esetében
valós a kísértés, hogy megpróbáljuk megtudni,
és végérvényesen kideríteni,
hogy miért az például Jeffrey Dahmer, aki.
Vagy miért volt az.
Szerintem ez komoly veszélyt hordoz.
A hozzá hasonlók esetében nincs egyszerű válasz.
Sosem fogjuk megtudni, miért tette.
Tény, hogy kellemetlen igazság ez, de el kell fogadnunk.
Köszönöm, hogy fogadott, Ms. Yang.
Természetesen, és köszönöm a türelmét.
- Volt néhány halasztás. - Hét.
Kérem?
Hétszer.
Ennyiszer rakták át új időpontra a találkozónkat.
De semmi baj.
Dahmer miatt is sokszor hívtam a zsarukat,
megszoktam, hogy kitartó legyek.
Tehát, Ms. Cleveland, miben segíthetek?
Nos, az érdekelne, hogy haladnak a parkkal.
A parkkal?
Az emlékparkkal.
Azt mondták, a város azt tervezi, hogy az Oxford apartmanház helyén
a lebontása után parkot alakít ki.
Ezért megírtam a hivataluknak, hogy a park legyen
az áldozatok emlékhelye.
Nagyon kedves választ kaptam.
Személyesen ön írta alá, és megígérte, hogy utánanéz.
Igen, persze.
Az áldozatok családjai nevében jöttem megérdeklődni, hogy hogy állnak.
A múltkor arra jártam, és még mindig üres.
Úgy értem, majdnem két év telt el azóta.
Belenéztem a rendszerbe,
és úgy tűnik, jelenleg bizonyos engedélyekre várunk.
És az mennyi idő?
Nehéz megmondani. A közmunkahivatal biztonsági ellenőrzést végez,
de azzal meg kell várniuk a várostervezés vizsgálatát.
Ms. Yang, csak egy nyavalyás parkot kérünk. Nem lehet az olyan nehéz.
Nem a Tádzs Mahalt szeretnénk.
Ms. Cleveland, bármit építünk a városban, sok bürokráciával jár.
Megértem, hogy frusztráló.
De lehetek őszinte?
Sok olyan ember van itt, aki semmit sem akar építeni azon a telken.
Inkább elfelejtenék.
Nem tudja mindenki elfelejteni!
Lebontották az épületet, de ez nem törölte el a történteket.
Csak az áldozatok emlékét törölte ki.
Csak annyit kérünk, hogy építsenek oda valamit,
ami az emlékük előtt tiszteleg. Ez lenne a helyes megoldás.
A tisztességes megoldás.
Megbeszélné ezt a felettesével, vagy bárkivel, aki tehet valamit?
Mindenképpen.
És mindent megteszek a folyamat felgyorsításáért.
Viszont tudom, hogy ehhez idő kell,
és attól tartok, valószínűleg még várniuk kell egy kicsit.
Nem baj, Ms. Yang.
Megszoktam a várakozást.
Szilárdan elhatároztam, hogy végigcsinálom.
Az áldozatokért.
A családokért.
Nem hagyom, hogy az emberek csak Jeff Dahmer gonoszságára emlékezzenek.
Várok, amíg csak élek.
SOHA NEM ÉPÜLT PARK VAGY EMLÉKHELY DAHMER ÁLDOZATAINAK
AZ OXFORD APARTMANHÁZ TELKÉN.
A feliratot fordította: Vass András